Հիշեցնենք` ՙԴիզակի գույներն՚ առաջին անգամ կազմակերպվել է 2017թ. սեպտեմբերի 11-16-ը: Սիմպոզիումին մասնակցել են 10 նկարիչներ Հայաստանի Հանրապետությունից և Արցախից: Տպավորված Արցախի հարուստ, հեքիաթային բնությամբ` մասնակիցները բազմաթիվ տեսարաններ հանձնեցին կտավին, որոնցից 33-ը նվիրվեցին Հադրութին: Գաղափարը` հենց այստեղ անցկացնել նկարչական սիմպոզիում, ծնվեց անցյալ տարվա գարնանը, երբ Հադրութում նկարիչ և ռեժիսոր Գևորգ Ընծա ԲԱԲԱԽԱՆՅԱՆԸ ցանկություն հայտնեց հանդես գալ ներկայացմամբ, պատմում է շրջվարչակազմի աշխատակազմի մշակույթի և երիտասարդության հարցերի բաժնի պետ Երազիկ Հայրիյանը: Կազմակերպելով նման միջոցառում` երկու կարևոր խնդիր էր լուծվում. առաջին` նկարիչներին ծանոթացնել հարազատ բնաշխարհի այս հատվածին, ոգևորել, ի հայտ բերել նրանց ստեղծագործական ներուժը, և երկրորդ` աշխուժացնել տեղի մշակութային կյանքը ` սիմպոզիումի շրջանակներում անցկացնելով զանազան միջոցառումներ: Սիմպոզիումը լայն արձագանք գտավ Արցախում, Հայաստանում, անգամ Ռուսաստանում: Որոշվեց այն դարձնել ամենամյա: